**KRIZNA DESTILACIJA VINA**

**PRAVNA PODLAGA:** Uredba o ukrepih za odpravo motenj na trgu v vinskem sektorju zaradi pandemije COVID-19 (Uradni list RS, št. 103/20).

**KAJ:** Pridelovalcem vina se prizna podpora za količine vina, ki se ne tržijo in jih ni mogoče uskladiščiti. Alkohol, proizveden z destilacijo zadevanega vina, mora biti uporabljen za industrijske namene, med drugim za razkužila, farmacevtske izdelke in pridobivanje energije. Podpora se prizna za vino, ki je predmet destilacije, pridelano iz grozdja, pridelanega v Republiki Sloveniji v letu 2018 ali 2019.

**KDO JE UPRAVIČEN:** Pridelovalec vina, vpisan v register, ki je imel na dan 13. marec 2020 v register prijavljenih:

* vsaj 30.000 l vina letnik 2019, pridelano iz grozdja, pridelanega v Republiki Sloveniji v letu 2018 in 2019, destilira ali oddaja v destilacijo najmanj 25.000 l vina (pogoj iz prvega odst. 5. čl. Uredbe).
* manj kot 100.000 l vina letnik 2019, pridelano iz grozdja, pridelanega v Republiki Sloveniji v letu 2018 in 2019, destilira ali oddaja v destilacijo najmanj 5.000 l vina (pogoj iz tretjega odst. 6. čl. Uredbe).
* vsaj 30.000 l vina letnik 2019, pridelano iz grozdja, pridelanega v Republiki Sloveniji v letu 2018 in 2019, odkupljenega od pridelovalcev grozdja, destilira ali oddaja v destilacijo najmanj 25.000 l vina in v letu 2020 ni bistveno zmanjšal odkupa grozdja (pogoj iz prvega odst. 5. čl. Uredbe).

**KDO NI UPRAVIČEN:**

Do finančne pomoči pa ni upravičen:

* pridelovalec vina, vpisan v register, ki je imel na dan 13. marec 2020 v register prijavljenih manj kot 30.000 litrov vina letnika 2019,
* vino, pridelano iz grozdja, ki ni pridelano v Republiki Sloveniji,
* vino, ki je pridelano iz grozdja, pridelanega v Republiki Sloveniji, pred letom 2018,
* pridelovalec vina, ki je v letu 2019 pridelal vino iz grozdja, odkupljenega od pridelovalcev grozdja in je v letu 2020 bistveno zmanjšal odkup grozdja,
* pridelovalec, ki je izključen iz prejemanja podpore po tretjem odstavku 41.a člena Zakona o kmetijstvu,
* pridelovalec, ki je na dan oddaje zahtevka za dodelitev podpore v osebnem stečaju, stečaju ali likvidaciji,
* pridelovalec, ki na dan oddaje zahtevka nima poravnanih zapadlih davčnih obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov,
* pridelovalec, ki za nakazilo dodeljenih sredstev nima odprtega transakcijskega računa v skladu s 35. členom Zakona o kmetijstvu,
* pridelovalec vina, ki obdeluje nezakonite zasaditve in površine, zasajene z vinsko trto brez dovoljenja.

**OBDOBJE:** Upravičenec lahko uveljavlja pomoč od objave Uredbe do 5. avgusta 2020.

**VIŠINA:** Višina podpore znaša 0,80 EUR na liter vina, ki je predmet destilacije.

**POSTOPEK:** Upravičenec pošlje zahtevek za dodelitev podpore po pošti priporočeno na naslov: Agencija Republike Slovenije za kmetijske trge in razvoj podeželja, Dunajska 160, 1000 Ljubljana, s pripisom »krizna destilacija vina« ali pošlje elektronsko na elektronski poštni predal aktrp@gov.si s skeniranim podpisom **do 5. avgusta 2020**.

Agencija lahko dodeli podporo upravičencu tudi na podlagi predplačil v kolikor upravičenec ob oddaji zahtevka ne razpolaga:

* z dokazilom o oddaji vina destilarni oz z dokazilom o destilaciji vina,
* z izjavo destilarne, da bo alkohol uporabljen izključno v industrijske namene ,
* izjavo destilarne, da za to vino ne bo uveljavljala pomoči za destilacijo vina iz sredstev EU ali druge države članice.

Upravičenec tako najpozneje **do 14. septembra 2020** položi varščino v višini pričakovane podpore z veljavnostjo najmanj tri mesece po nameravani destilaciji, ki je pogoj za dodelitev podpore v obliki predplačila. Varščina se vrne upravičencu po destilaciji in predložitvi prilog iz prve in druge alineje tretjega odstavka tega člena.

**IZPLAČILO PODPORE:** O izpolnjevanju pogojev odloči Agencija z odločbo, najpozneje do 5. oktobra 2020.

**Zahtevek**  za dodelitev podpore za krizno destilacijo vina je dostopen na spodnji povezavi:

**Link do povezave:**

<https://www.gov.si/zbirke/storitve/podpora-za-krizno-destilacijo-vina/>